جدمك مو تعب والكاع تمشي عليه
جدمك مو تعب والكاع تمشي عليه
ياخطوة تريد انوب تطفرها؟؟؟
بيدك هي جانت كلت عيب تضيع
هسه ايدك الضاعت كوم دورها
ليش تصير حايط شايله البسمار
... وحجارة التفشخك ليش تشمره
* * * *
آني بوجهي الشمس ماباوعت فد يوم
جانت تستحي بس ظلي يخزره
ولك صبري نخل شتكاطفون عليه
ماذب بس رطب والزينه الاشمره
باكو من يمنتي وكسرو الماعون
واليسره بكرمه وما أكصره
وتدري بغيرتي ما سابقته الخيل
هديته للرسن ماريد ابسمره
فرق بين الركاب الـ هي تذبح سيف
وفرق بين الركاب السيف يبتره
كصيت الجفوف الصفكت للناس
وسنوني بوكاحه الضحكه تعبره
هسه تعلمت والدرس واضح صار
وبجروحي السيوف انوب اطبره
وخل الكون كله يصير طف وياي
بس الـ لا طلعت ما اغيرها..